**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**zákon**

z ........ 2023,

**ktorým sa mení a dopĺňa zákon Národnej rady Slovenskej republiky č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení zákona č. 74/2020 Z. z., 285/2020 Z. z., 372/2021 Z. z., 430/2021 Z. z., 518/2021 Z. z. sa mení a dopĺňa takto:

1. V § 7 ods. 1 písm. s) bod 4. znie:

„4. všetky uzatvorené zmluvy s výrobcami a distribútormi obalov do 14 dní od ich platnosti.“

2. V § 7 ods. 1 písm. s) bod 5. znie:

„5. všetky neschválené žiadosti od výrobcov a distribútorov obalov s odôvodnením ich neschválenia do 14 dní od ich neschválenia.“

3. V § 7 ods. 1 sa vkladá nový bod, písm. y), ktorý znie:

„y) predkladať ministerstvu životného prostredia do 7 dní po uplynutí lehoty v zmysle § 7 ods. 1 písm. b) neschválenú žiadosť o uzatvorenie zmluvy medzi správcom a výrobcom a  distribútorom obalov s odôvodnením ich neschválenia na posúdenie.“

4. V § 7 ods. 1 písm. b) znie:

„b) oznámiť do 60 dní od schválenia zakladajúcich dokumentov výrobcom obalov a distribútorom obalov začatie vykonávania činnosti správcu (§ 6 ods. 8) a do 30 dní od doručenia žiadosti výrobcu obalov a distribútora obalov uzatvoriť bezodplatne zmluvu o plnení povinností podľa tohto zákona, alebo informáciu o neschválení žiadosti o uzatvorenie zmluvy s odôvodnením,“

5. V § 9 ods. 2 písm. j) znie:

„j) rozhodne do 30 dní od predloženia neschválenej žiadostí o uzatvorenie zmluvy medzi správcom a výrobcom a distribútorom obalov o správnosti postupu správcu o neschválení žiadosti.“

**Čl. II**

Tento zákon nadobúda účinnosť 15.dňom od jeho vyhlásenia v Zbierke zákonov Slovenskej republiky.